Diari Oficial de la Generalitat Valenciana


Sumari del DOGV 8134, del 25-09-2017 (2017/8187)

RESOLUCIÓ de 18 de setembre de 2017, del president de l'Agència Valenciana del Turisme, de concessió dels Premis Turisme Comunitat Valenciana en la seua edició corresponent a 2016.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8134

Data del DOGV
:   25-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8187


Data del document
:   18-09-2017

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * distinció honorífica

RESOLUCIÓ de 18 de setembre de 2017, del president de l'Agència Valenciana del Turisme, de concessió dels Premis Turisme Comunitat Valenciana en la seua edició corresponent a 2016. [2017/8187]  
Per Resolució de 3 de febrer de 2017, del president de l'Agència Valenciana del Turisme, es van convocar els Premis Turisme Comunitat Valenciana 2016. L'apartat 4 de l'article 13 d'aquesta resolució estableix que els premis es concediran mitjançant una resolució del president de l'Agència, a proposta, segons el que es disposa en l'apartat 3 de l'esmentat article, de la presidenta del jurat d'aquests.  
En virtut del que s'ha exposat anteriorment, vista l'acta emesa pel jurat el dia 12 de setembre de 2017, que recull els acords adoptats, amb proposta de candidats a premiar en les diferents modalitats, així com la Proposta de resolució de la directora de l'Agència Valenciana del Turisme i presidenta del jurat, de data 15 de setembre de 2017, resolc:  
  
Primer  
Concedir els Premis Turisme Comunitat Valenciana 2016, en cadascuna de les modalitats, convocades a les candidatures següents:  
  
Modalitat 1, a la trajectòria turística, que s'atorga als qui s'hagen distingit, al llarg dels anys, per la realització d'activitats que repercutisquen de manera positiva en el turisme de la Comunitat Valenciana, reconeixent així els mèrits de persones o col·lectius que es caracteritzen pel seu esforç i dedicació, tant en el desenvolupament d'iniciatives empresarials o de dinamització de productes i destinacions turístiques de la Comunitat Valenciana com en el desenvolupament de la seua professió o activitat mitjançant una participació activa i participativa dins de les seues empreses, en pro del nostre turisme,  
INTURCOSA (Instalaciones Turísticas Costeras)  
  
Modalitat 2, a la formació i investigació en turisme, que s'atorga a qui haja aconseguit la millor contribució, produïda durant l'any 2016, en el camp de la qualificació dels professionals del sector turístic i/o el desenvolupament de projectes d'investigació aplicats al turisme, i aquesta haurà d'haver generat un clar valor afegit sobre serveis, productes o destinacions turístiques i amb independència que la contribució haja sigut desenvolupada en el marc d'entitats econòmiques o agents socials i podent ser aquests tant de caràcter públic com privat.  
  
GASMA-Proyectos Docentes i Management, SL  
  
Modalitat 3, a la innovació aplicada al turisme, que s'atorga a qui haja aconseguit la millor contribució, produïda durant l'any 2016, en el desenvolupament de projectes innovadors aplicats sobre l'activitat turística, ja siga en l'àmbit de la creació o gestió d'empreses, la configuració de nous productes turístics, el reposicionament de destinacions o la seua especialització o qualssevol altres actuacions d'índole similar que comporten un increment de la competitivitat del sector turístic valencià.  
  
PEMERIBI, SL (Hotel del Juguete)  
  
Modalitat 4, a la promoció i comunicació turística, que s'atorga als qui durant l'any 2016 hagen dut a terme accions de promoció o campanyes de comunicació turístiques noves, tant des de l'àmbit d'empresa turística i en relació als serveis que aquesta oferisca al consumidor turístic com des de la posada en mercat de productes turístics singulars. Així mateix, tindran cabuda en aquesta modalitat les iniciatives desenvolupades per les destinacions turístiques, sempre que hagen suposat una millora clara del seu posicionament en els mercats mitjançant la realització d'activitats de promoció i comunicació que incidisquen en els seus valors diferencials i l'execució dels quals haja comportat un increment de fluxos turístics cap a aquests.  
Visitelche, Organisme Autònom Local  
Modalitat 5, al turisme sostenible, que s'atorga als qui durant 2016 hagen contribuït significativament al desenvolupament d'iniciatives que hagen suposat una clara millora de la competitivitat d'un producte o destinació turística mitjançant l'aplicació de criteris d'excel·lència i sostenibilitat per al desenvolupament, i es valoraran de manera especial totes les actuacions que hagen anat dirigides en 2016 a augmentar la sensibilització respecte a la contribució del turisme sostenible al desenvolupament, així com aquelles altres que hagen servit per a fer del turisme un catalitzador de canvi positiu en els àmbits següents:  
a) Creixement econòmic inclusiu i sostenible  
b) Inclusió social, ocupació i reducció de la pobresa  
c) Ús eficient dels recursos, protecció del medi ambient i canvi climàtic  
d) Valors culturals, diversitat i patrimoni  
e) Enteniment mutu, pau i seguretat  
Ex aequo:  
Nobleza de la Tierra, SL, i Grupo Hoteles RH (Resthotel, SL)  
  
Modalitat 6, a la responsabilitat social en el turisme, que s'atorga a qui durant 2016 haja contribuït de manera directa i clara al desenvolupament d'activitats o iniciatives dirigides al desenvolupament del Codi ètic mundial per al turisme, implantant accions de responsabilitat social empresarial o corporativa, referents a la resposta que l'empresa o corporació ha de donar davant la societat, de justificar que ha complit amb el que s'espera d'aquestes, dels impactes que hagen produït i que legitimen la seua activitat, sabent que la responsabilitat empresarial no es limita al benefici econòmic, sinó que inclou també el benefici social i l'ecològic.  
Fundació Baleària  
  
Modalitat 7, al turisme inclusiu, que s'atorga als qui durant 2016 hagen contribuït significativament a la implantació de l'accessibilitat en tots els components del sector turístic, partint de la base que l'accessibilitat millora la qualitat de l'oferta turística i li dóna un valor afegit i permet gaudir de l'oci als turistes amb limitacions en les seues capacitats físiques o intel·lectuals, amb disminució o pèrdua de les seues capacitats sensorials auditives o visuals, amb plurideficiències, d'edat avançada, amb lesions temporals que redueixen les seues capacitats, embarassades en avançat estat de gestació la mobilitat física de les quals es troba temporalment reduïda i turistes que transporten cotxes de bebé o altres elements que dificulten la seua mobilitat.  
Camping Torre La Sal, 2  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb el que estableix l'article 13.4 de la convocatòria dels Premis Turisme Comunitat Valenciana 2016, de 3 de febrer de 2017.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de ser notificada, i, potestativament, podrà interposar-se un recurs de reposició davant del president de l'Agència Valenciana del Turisme, en el termini d'un mes a comptar de l'endemà de ser notificada; tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, de procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 18 de setembre de 2017.- El president de l'Agència Valenciana del Turisme: Francesc Colomer Sánchez.